pythainlp/thaigov-v2-corpus-22032023 huggingface dataset:
วันศุกร์ที่ 20 สิงหาคม 2564
กระทรวงยุติธรรม โดยสำนักงานกิจการยุติธรรม จัดประชุมการพัฒนาการบริหารงานยุติธรรมแห่งชาติ ครั้งที่ 1/2564 เพื่อพัฒนางานอำนวยความยุติธรรมแก่ประชาชน
กระทรวงยุติธรรม โดยสำนักงานกิจการยุติธรรม จัดประชุมการพัฒนาการบริหารงานยุติธรรมแห่งชาติ ครั้งที่ 1/2564 เพื่อพัฒนางานอำนวยความยุติธรรมแก่ประชาชน มีมติผลักดันในการลดการกระทำผิดซ้ำของผู้พ้นโทษและงานไกล่เกลี่ยข้อพิพาท
พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม เล็งเห็นถึงความสำคัญของการพัฒนาการอํานวยความยุติธรรมที่มีผลต่อการดำรงชีวิตของประชาชน โดยต้องมีการปรับตัวให้สอดรับกับสถานการณ์ที่เกิดขึ้นในยุคปัจจุบันและการเปลี่ยนแปลงที่จะเกิดขึ้นในอนาคต จึงให้สำนักงานกิจการยุติธรรมจัดการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ 1/2564 ผ่านระบบวิดีโอคอนเฟอร์เรนซ์ เมื่อวันที่ 16 สิงหาคม ที่ผ่านมา ซึ่งมีนายวิษณุ เครืองาม รองนายกรัฐมนตรี เป็นประธานในการประชุม มีประเด็นวาระสำคัญ 3 เรื่อง ได้แก่ แผนการขับเคลื่อนข้อเสนอแนะจากโครงการวิจัยด้านลดการกระทำผิดซ้ำสู่การปฏิบัติ ซึ่งที่ประชุมมีมติ เห็นชอบแผนการขับเคลื่อนข้อเสนอแนะจากโครงการวิจัยด้านลดการกระทำผิดซ้ำสู่การปฏิบัติ โดยให้อนุกรรมการภายใต้ กพยช.ที่มีภารกิจเกี่ยวข้องเป็นผู้กำกับดูแล และมอบหมายให้ฝ่ายเลขานุการรับข้อสังเกตของกรรมการไปดำเนินการ เช่น การผลักดันให้นำงานวิจัยไปทดลองใช้เป็น Policy test การทำ Sand Box หรือการผลักดันให้เกิดกองทุนผู้พ้นโทษ และรายงานความคืบหน้าให้ กพยช. ทราบ
โดยวาระต่อมาเป็นเรื่องการพัฒนาการเรียนการสอนหลักสูตรอบรมการไกล่เกลี่ยข้อพิพาท ตามพระราชบัญญัติการไกล่เกลี่ยข้อพิพาท พ.ศ. 2562 ที่ กพยช. รับรอง โดยที่ประชุมเห็นชอบให้เพิ่มรูปแบบการเรียนการสอนแบบ Online เต็มรูปแบบ และการเรียนแบบผสมผสานทั้งแบบ Online และแบบในชั้นเรียน (On-Site) เพื่อให้สอดคล้องกับสภาวะการณ์ในปัจจุบัน จากเดิมที่ได้เห็นชอบในรูปแบบการเรียนในชั้นเรียน (On-Site) เพียงอย่างเดียว โดยให้มีผลในทันทีและมีผลย้อนหลังแก่หน่วยงานที่เคยได้รับการอนุญาตนำหลักสูตรไปใช้แล้ว ซึ่งมอบหมายให้คณะอนุกรรมการส่งเสริม พัฒนาและขับเคลื่อนการดำเนินงานการไกล่เกลี่ยข้อพิพาท ไปกำกับดูแลและพิจารณาดำเนินการ
พันตำรวจโท พงษ์ธร เปิดเผยอีกว่า ส่วนวาระสุดท้ายเป็นเรื่องการอำนวยความยุติธรรมด้วยมาตรการแทนการฟ้องคดีอาญา ซึ่งที่ประชุมมีมติเห็นชอบให้มีการแต่งตั้งคณะอนุกรรมการเฉพาะกิจพิจารณาร่างกฎหมายมาตรการแทนการฟ้องคดีอาญา กรณีมาตรการชะลอการฟ้อง และให้สำนักงานอัยการสูงสุด โดยสถาบันนิติวัชร์ กระทรวงยุติธรรม และสำนักงานกิจการยุติธรรมกำหนดแนวทางในการดำเนินงานร่วมกันมีกำหนดกรอบระยะเวลาให้แล้วเสร็จภายใน 2 เดือน
วันอาทิตย์ที่ 17 กรกฎาคม 2565
กรมทางหลวง รายงานสภาพจราจรช่วงวันหยุดยาว ณ วันที่ 17 กรกฎาคม 2565 เวลา 08.00 น.
...
กรมทางหลวง (ทล.) กระทรวงคมนาคม โดย สำนักอำนวยความปลอดภัย และศูนย์บริหารจัดการจราจรและอุบัติเหตุ (HTOC) รายงานสภาพจราจรในการเดินทางของประชาชน ช่วงวันหยุดยาว วันอาสาฬบูชา และวันเข้าพรรษา 2565 ระหว่างวันที่ 13 - 17 กรกฎาคม 2565 บนถนนสายหลัก และทางหลวงพิเศษระหว่างเมือง (มอเตอร์เวย์) จำนวน 12 เส้นทางหลัก ข้อมูล ณ วันที่ 17 กรกฎาคม 2565 เวลา 08.00 น. พบว่า
ในภาพรวมปริมาณการจราจรขาเข้า จำนวน 13 เส้นทาง มีความคล่องตัว ดังนี้
1. นครสวรรค์ (ทล.32) - ดอนเมือง (ทล.1) สภาพจราจรคล่องตัว
2. ชัยนาท - บางบัวทอง (ทล.340) สภาพจราจรคล่องตัว
3. โคราช (ทล.204) - สระบุรี (ทล.2) - ตรด.บางปะอิน (ทล.1) สภาพจราจรคล่องตัว
4. หล่มสัก (ทล.21) - ม่วงค่อม (ทล.205) - สระบุรี (ทล.21) สภาพจราจรคล่องตัว
5. ปักธงชัย - ปราจีนบุรี - ฉะเชิงเทรา - รามอินทรา (ทล.304) สภาพจราจรคล่องตัว
6. กบินทร์บุรี (ทล.33) - รังสิต (ทล.305) สภาพจราจรคล่องตัว
7. เพชรบุรี (ทล.4) - สมุทรสงคราม - สมุทรสาคร - ตรด.บางขุนเทียน (ทล.35) สภาพจราจรคล่องตัว
8. เพชรบุรี - ราชบุรี - นครปฐม (ทล.4) - ตลิ่งชัน (ทล.338) สภาพจราจรคล่องตัว
9. พัทยา - ทับช้าง (มอเตอร์เวย์ M7) สภาพจราจรคล่องตัว
10. บางปะกง - บางนา (ทล.34) สภาพจราจรคล่องตัว
11. วงแหวนกาญจนาภิเษก (ทล.9) ฝั่งตะวันออก (มอเตอร์เวย์ M9) สภาพจราจรคล่องตัว
12. วงแหวนกาญจนาภิเษก (ทล.9) ฝั่งตะวันตก สภาพจราจรคล่องตัว
13. เส้นทางพิเศษ มอเตอร์เวย์ ช่วงขามทะเลสอ - สีคิ้ว - ปากช่อง สภาพจราจรคล่องตัว
ส่วนปริมาณรถที่ใช้ M6 สายบางปะอิน - นครราชสีมา ช่วง ปากช่อง - สีคิ้ว - ขามทะเลสอ ระยะทาง 64 กม. ซึ่งเปิดให้บริการเป็นการชั่วคราวทิศทางเดียว (One Way) สำหรับรถขาออกระหว่างวันที่ 13 - 14 กรกฎาคม 2565 และสำหรับรถขาเข้าระหว่างวันที่ 15 - 17 กรกฎาคม 2565 นั้น เมื่อวันที่ 16 กรกฎาคม 2565 พบว่ามีรถใช้ทั้งสิ้น 4,799 คัน แบ่งเป็น เข้าใช้บริการจากขามทะเลสอ 955 คัน และเข้าใช้บริการจากสีคิ้ว 3,844 คัน
ทั้งนี้ ช่วงปากช่อง - สีคิ้ว สามารถแบ่งเบาการจราจรขาเข้าบนทางหลวงหมายเลข 2 (ถนนมิตรภาพ) ได้ 11% โดยบริเวณ กม. ที่ 75 ช่วงลำตะคอง มีปริมาณจราจร 38,852 คัน ซึ่งเมื่อรวมกับ M6 แล้ว มีปริมาณจราจรขาออก รวม 43,651 คัน ขณะที่ ช่วงสีคิ้ว - ขามทะเลสอ สามารถแบ่งเบาการจราจรขาเข้าบนถนนมิตรภาพได้ 3% โดยบริเวณ กม.123 ช่วงสูงเนิน มีปริมาณจราจร 33,726 คัน ซึ่งเมื่อรวมกับ M6 แล้ว มีปริมาณจราจรขาออก รวม 34,681 คัน
สถิติอุบัติเหตุบนทางหลวงแผ่นดินช่วงวันหยุดยาวดังกล่าว เมื่อวันที่ 16 กรกฎาคม2565 พบว่า มีการเกิดอุบัติเหตุจำนวน 43 ครั้ง เสียชีวิต 8 ราย บาดเจ็บ 26 ราย เมื่อรวมสถิติช่วงวันหยุดยาว 4 วัน (วันที่ 13 - 16 กรกฎาคม 2565) พบว่ามีการเกิดอุบัติเหตุรวมทั้งสิ้น 165 ครั้ง เสียชีวิต 24 ราย บาดเจ็บ 143 ราย สาเหตุส่วนใหญ่มาจากขับรถเร็วถึง 127 ครั้ง ส่วนยานพาหนะที่เกิดเหตุมากที่สุดคือ รถปิคอัพ ถึง 100 คัน
วันจันทร์ที่ 13 ธันวาคม 2564
นายกรัฐมนตรีย้ำ รัฐบาลไม่นิ่งเฉยข้อเรียกร้องกลุ่มจะนะรักษ์ถิ่น เตรียมทบทวน เพื่อทำประชาพิจารณ์ และ SEA เพื่อการมีส่วนร่วมของประชาชน เผย เลือกตั้งผู้ว่า กทม. ไม่เกินกลางปี 2565
นายกรัฐมนตรีย้ำ รัฐบาลไม่นิ่งเฉยข้อเรียกร้องกลุ่มจะนะรักษ์ถิ่น เตรียมทบทวน เพื่อทำประชาพิจารณ์ และ SEA เพื่อการมีส่วนร่วมของประชาชน เผย เลือกตั้งผู้ว่า กทม. ไม่เกินกลางปี 2565 หากมีความพร้อม
วันนี้ (13 ธันวาคม 2564) เวลา 11.30 น. ณ ทางเชื่อมตึกสันติไมตรี ทำเนียบรัฐบาล ภายหลังการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 20/2564 (ศบค.) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตอบคำถามสื่อมวลชนถึงกรณีการชุมนุมของกลุ่มจะนะรักษ์ถิ่น ว่า นายกรัฐมนตรีได้มอบหมายให้นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานคณะกรรมการตรวจสอบข้อเท็จจริงโครงการนิคมฯ จะนะ เพื่อเจรจากับชาวบ้าน โดยนายกรัฐมนตรีย้ำว่าการดำเนินการของรัฐบาล หวังให้ภาคใต้ของประเทศไทยมีรายได้สูงขึ้น ประชาชนสามารถประกอบกิจการ/กิจกรรม แต่เมื่อขั้นตอนการดำเนินการมีปัญหาก็ต้องนำกลับมาทบทวนใหม่ ให้มีการทำประชาพิจารณ์เพื่อให้ประชาชนมีส่วนร่วม รวมถึงการทำการศึกษาผลกระทบเชิงยุทธศาสตร์ (SEA) พร้อมยืนยันว่ารัฐบาลไม่ได้นิ่งเฉยและจะเร่งแก้ไขปัญหานี้อย่างเร่งด่วน แต่ทุกอย่างจะต้องดำเนินการขั้นตอนและกฎหมาย ซึ่งนายกรัฐมนตรีไม่สามารถแทรกแซงได้ โดยจะนำไปหารือในที่ประชุมคณะรัฐมนตรีในวันพรุ่งนี้
นายกรัฐมนตรียังตอบคำถามถึงกรณีการเลือกตั้งผู้ว่าราชการกรุงเทพมหานคร (กทม.) คาดว่าจะมีการเลือกตั้งไม่เกินกลางปี 2565 หากมีความพร้อม ซึ่งมีการกำหนดคุณสมบัติของผู้ลงสมัครไว้ตามระเบียบอยู่แล้วโดยประชาชนจะเป็นผู้เลือกผู้แทนมาทำงานตอบสนองต่อความต้องการของประชาชนเอง ที่สำคัญคือไม่ทุจริต และขอให้ได้ผู้ที่มีคุณสมบัติมาแก้ไขปัญหา เพราะ กทม. เป็นพื้นที่ที่มีความสำคัญ
ในตอนท้าย นายกรัฐมนตรีชี้แจงถึงการลดโทษผู้กระทำผิดว่า เป็นไปตามกฎหมายและกฎระเบียบของกระทรวงยุติธรรม ซึ่งบางเรื่องอาจไม่มีการกำหนดชัดเจน เช่น การกระทำผิดมากน้อยเพียงใดถึงจะเข้าเกณฑ์ทุจริต บางกรณีก็มีความแตกต่างกัน จึงอาจต้องให้มีการทบทวนเพราะหลักการเปลี่ยนแปลงไป หรือการแก้ไขกฎหมาย พรบ. แต่ยืนยันว่าทุกอย่างกฎหมายเป็นสิ่งสำคัญ และจะดำเนินการอย่างระมัดระวังเพื่อไม่ให้เกิดความเสียหาย
วันอาทิตย์ที่ 12 มิถุนายน 2565
ครม. ขยายเวลายกเว้นค่าธรรมเนียมรายปีฯ ให้โรงงานจำพวก 2 และ 3 ทั่วประเทศ ช่วยฟื้นฟูกิจการหลังโควิดคลี่คลาย
.....
ที่ประชุม ครม. (7 มิ.ย. 65) เห็นชอบขยายเวลายกเว้นค่าธรรมเนียมรายปีที่เรียกเก็บตามพระราชบัญญัติโรงงาน ให้แก่ผู้ประกอบกิจการโรงงานจำพวกที่ 2 คือ โรงงานที่มีเครื่องจักรไม่เกิน 50 แรงม้า และมีคนงานไม่เกิน 50 คน และโรงงานจำพวกที่ 3 คือ โรงงานที่มีเครื่องจักรเกินกว่า 50 แรงม้า และมีคนงานเกินกว่า 50 คน ทุกขนาดเป็นเวลา 1 ปี ถือเป็นการยกเว้นค่าธรรมเนียมรายปีให้แก่ผู้ประกอบการต่อเนื่องเป็นปีที่ 3 ที่จะสิ้นสุดการยกเว้นค่าธรรมเนียมฯ ในวันที่ 9 มิ.ย. 65
.
ซึ่งการยกเว้นค่าธรรมเนียมฯ นี้ เป็นหนึ่งในมาตรการให้ความช่วยเหลือแก่ผู้ประกอบกิจการโรงงาน ในการฟื้นฟูกิจการภายหลังสถานการณ์ของโรคโควิด-19 คลี่คลาย เพื่อให้ประกอบกิจการต่อไปได้อย่างต่อเนื่อง โดยให้มีผลบังคับใช้ตั้งแต่วันที่ 10 มิ.ย. 65 - 9 มิ.ย. 66
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 1 กรกฎาคม 2564
ผู้ประกอบการเฮ! สมอ. เปิดระบบชำระค่าบริการผ่านเคาน์เตอร์เซอร์วิส เพิ่มช่องทางชำระค่าบริการตลอด 24 ชม
สมอ. เปิดระบบชำระค่าบริการผ่านเคาน์เตอร์เซอร์วิส อำนวยความสะดวกให้ผู้ประกอบการและประชาชน ตลอด 24 ชม. สะดวก รวดเร็ว ประหยัดเวลา และค่าใช้จ่าย โดยเฉพาะผู้รับใบอนุญาตของ สมอ. กว่า 7,000 ราย ทั่วประเทศ
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่ากระทรวงอุตสาหกรรมขานรับนโยบายรัฐบาลด้านการพัฒนาระบบการรับชำระเงินกลางของบริการภาครัฐ(e-Payment Portal of Government)ภายใต้แผนยุทธศาสตร์การพัฒนาโครงสร้างพื้นฐานระบบการรับชำระเงินแบบอิเล็กทรอนิกส์แห่งชาติ(National e-Payment Master Plan)โดยผลักดันให้หน่วยงานในสังกัดพัฒนาระบบการชำระค่าบริการที่เรียกเก็บจากผู้ประกอบการและประชาชนเช่นค่าธรรมเนียมการขอรับใบอนุญาตต่างๆผ่านระบบอิเล็กทรอนิกส์โดยเชื่อมต่อกับระบบการรับชำระเงินกลางของบริการภาครัฐของกรมบัญชีกลางซึ่งเป็นระบบงานเบ็ดเสร็จสำหรับการรับและนำเงินส่งคลังของหน่วยงานของรัฐครอบคลุมการทำธุรกรรมระหว่างภาครัฐกับภาคธุรกิจและภาครัฐกับประชาชน ล่าสุดสำนักงานมาตรฐานผลิตภัณฑ์อุตสาหกรรมได้เชื่อมต่อระบบกับกรมบัญชีกลางสำเร็จพร้อมเปิดให้ชำระค่าบริการผ่านเคาน์เตอร์เซอร์วิสแล้วขณะนี้โดยผู้ประกอบการและประชาชนไม่จำเป็นต้องเดินทางมาติดต่อที่ส่วนราชการอีกต่อไปสามารถทำธุรกรรมผ่านทางออนไลน์ได้ทันที
นายวันชัยพนมชัยเลขาธิการสำนักงานมาตรฐานผลิตภัณฑ์อุตสาหกรรม(สมอ.)เปิดเผยว่าการพัฒนาระบบe-Paymentเพื่อรับชำระค่าบริการที่เป็นรายได้ภาครัฐที่เรียกเก็บจากผู้ประกอบการ เช่นค่าธรรมเนียมการขอรับใบอนุญาต ค่าปรับเปรียบเทียบคดีค่าตรวจสอบการทำผลิตภัณฑ์อุตสาหกรรมค่าใบรับรอง ค่าตรวจประเมิน ค่าแปลใบรับรอง ค่าคำขอการรับรอง ค่าจำหน่ายหนังสือมอก.และค่าแปลเอกสารที่สามารถเชื่อมต่อกับระบบการรับชำระเงินกลางของบริการภาครัฐของกรมบัญชีกลางเพื่อชำระค่าบริการผ่านทางแอพพลิเคชั่นKrungthai NEXTและInternet Bankingของทุกธนาคารรวมทั้งเคาน์เตอร์เซอร์วิสทุกสาขาตลอด24ชม.หรือชำระได้ที่เว็บไซต์กรมบัญชีกลางhttps://epayment.cgd.go.th/e-payment /homeเป็นความสำเร็จอีกขั้นของสมอ.ที่จะเพิ่มความสะดวกรวดเร็วประหยัดเวลาและค่าใช้จ่ายให้กับผู้ประกอบการและประชาชนตลอดจนเพิ่มประสิทธิภาพในการปฏิบัติงานโดยเฉพาะผู้รับใบอนุญาตของสมอ.ซึ่งมีมากกว่า7,000รายทั่วประเทศครอบคลุมใบอนุญาตกว่า80,000ฉบับที่จะได้รับความสะดวกในการชำระค่าใช้จ่ายมากยิ่งขึ้นและเมื่อผู้ประกอบการชำระเงินสำเร็จแล้วจะได้รับใบเสร็จรับเงินอิเล็กทรอนิกส์ทันทีเพิ่มความคล่องตัวในการดำเนินธุรกิจมากยิ่งขึ้น
“ในปีงบประมาณ2565สมอ.มีแผนที่จะพัฒนาระบบอิเล็กทรอนิกส์ให้มีความสมบูรณ์มากยิ่งขึ้นเพื่อให้ผู้ประกอบการและประชาชนได้รับประโยชน์สูงสุดทั้งระบบe-License , e-Surveillance , e-AccreditationและNational Single WindowหรือNSWเพื่อเพิ่มขีดความสามารถในการแข่งขันทางการค้าและพัฒนาภาคอุตสาหกรรมของประเทศให้เติบโตอย่างต่อเนื่อง”เลขาธิการสมอ.กล่าวทิ้งท้าย
#รัฐมนตรีว่าการกระทรวงอุตสาหกรรม#เลขาธิการสำนักงานมาตรฐานผลิตภัณฑ์อุตสาหกรรม#สำนักงานมาตรฐานกระทรวงอุตสาหกรรม#สมอ#กระทรวงอุตสาหกรรม
วันพุธที่ 5 มกราคม 2565
เลขาธิการนายกรัฐมนตรีเป็นผู้แทนนายกรัฐมนตรี รับมอบของขวัญวันเด็ก 180,000 ชิ้นจากมูลนิธิป่อเต็กตึ๊ง เพื่อมอบให้กับเด็กและเยาวชน เป็นขวัญกำลังใจเนื่องในวันเด็กแห่งชาติ ประจำปี 2565
เลขาธิการนายกรัฐมนตรีเป็นผู้แทนนายกรัฐมนตรี รับมอบของขวัญวันเด็ก 180,000 ชิ้นจากมูลนิธิป่อเต็กตึ๊ง เพื่อมอบให้กับเด็กและเยาวชน เป็นขวัญกำลังใจเนื่องในวันเด็กแห่งชาติ ประจำปี 2565
วันนี้ (5 ม.ค. 65) เวลา 13.30 น. ณ ห้องสีฟ้า ตึกสันติไมตรี ทำเนียบรัฐบาล นายวิเชียร เตชะไพบูลย์ ประธานกรรมการมูลนิธิป่อเต็กตึ๊ง พร้อมคณะ เข้าพบนายดิสทัต โหตระกิตย์ เลขาธิการนายกรัฐมนตรี ซึ่งเป็นผู้แทนนายกรัฐมนตรี รับมอบของขวัญวันเด็ก เพื่อมอบต่อให้กับเด็กและเยาวชน เนื่องในวันเด็กแห่งชาติประจำปี 2565 โดยมีนายประทีป กีรติเรขา รองเลขาธิการนายกรัฐมนตรีฝ่ายการเมือง นายอนุชา บูรพชัยศรี รองเลขาธิการนายกรัฐมตรีฝ่ายการเมือง นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร นางสาวบรียวรรณ์ สารกิจปรีชา ผู้ช่วยเลขาธิการนายกรัฐมนตรี และนางชนิดา เกษมศุข ผู้ช่วยเลขาธิการนายกรัฐมนตรี เข้าร่วมการรับมอบของขวัญด้วย
โอกาสนี้ เลขาธิการนายกรัฐมนตรี รับมอบชุดของขวัญวันเด็กแห่งชาติประจำปี 2565 จำนวน 60,000 ชุด ใน 1 ชุด ประกอบด้วย สมุด ดินสอ ไม้บรรทัด รวมจำนวน 180,000 ชิ้น จากประธานกรรมการมูลนิธิป่อเต็กตึ๊ง พร้อมกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้เป็นผู้แทนรับมอบของขวัญวันเด็กจากมูลนิธิป่อเต็กตึ๊งในวันนี้ โดยนายกรัฐมนตรีฝากขอบคุณและอนุโมทนาในกุศลจิตของมูลนิธิป่อเต็กตึ๊ง ที่นำของขวัญวันเด็กมามอบให้ทุกปี ซึ่งของขวัญวันเด็กที่ทางมูลนิธิฯ นำมามอบให้ในวันนี้ สำนักเลขาธิการนายกรัฐมนตรี จะได้นำไปแจกจ่ายให้แก่เด็กและเยาวชนทั่วประเทศ อาทิ ชุมชนต่าง ๆ รอบกรุงเทพมหานคร ชุมชนชายขอบของประเทศ จังหวัดชายแดนภาคใต้ เพื่อเป็นขวัญและกำลังใจเนื่องในวันเด็กแห่งชาติ ประจำปี 2565 ต่อไป
ทั้งนี้ มูลนิธิป่อเต็กตึ๊ง เป็นองค์กรสาธารณกุศลเอกชน ที่ดำเนินงานทั้งด้านสังคมสงเคราะห์ และบรรเทาสาธารณภัย รวมทั้งการส่งเสริม สนับสนุนทางการศึกษา เพื่อพัฒนาเด็กและเยาวชน ให้มีความรู้ เป็นคนดีของสังคม โดยที่ผ่านมามูลนิธิป่อเต็กตึ๊งได้จัดทำของขวัญวันเด็กแห่งชาติ และมอบของขวัญดังกล่าว ให้แก่สำนักเลขาธิการนายกรัฐมนตรีเป็นประจำทุกปี
วันพุธที่ 6 กรกฎาคม 2565
นายกรัฐมนตรีพอใจภาพรวมเกษตรแปลงใหญ่ กำชับส่วนราชการสร้างความรู้ความเข้าใจที่ถูกต้อง ส่งเสริมเกษตรกรนำเทคโนโลยีและนวัตกรรมที่มีความหลากหลายมาประยุกต์ใช้พัฒนาศักยภาพสร้างความเข้มแข็ง
นายกรัฐมนตรีพอใจภาพรวมเกษตรแปลงใหญ่ กำชับส่วนราชการสร้างความรู้ความเข้าใจที่ถูกต้อง ส่งเสริมเกษตรกรนำเทคโนโลยีและนวัตกรรมที่มีความหลากหลายมาประยุกต์ใช้พัฒนาศักยภาพสร้างความเข้มแข็ง
วันนี้ (6 กรกฎาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่าตามข้อสั่งการของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เรื่อง ส่งเสริมระบบเกษตรแปลงใหญ่เพื่อลดต้นทุนการผลิตและเพิ่มผลผลิตต่อหน่วย กระทรวงเกษตรและสหกรณ์ร่วมกับกระทรวงพาณิชย์ กระทรวงมหาดไทย และหน่วยงานที่เกี่ยวข้องเดินหน้าขับเคลื่อนข้อสั่งการฯ ส่งเสริมการทำเกษตรกรรมแบบใหม่ตามแนวทางการตลาดนำการผลิตแบบครบวงจร สร้างการเชื่อมโยงตั้งแต่ต้นทาง กลางทาง และปลายทาง การลดต้นทุนการผลิตโดยส่งเสริมการรวมกลุ่มเกษตรแปลงใหญ่การใช้แผนที่เกษตรเพื่อการบริหารจัดการเชิงรุก (Agri-Map)
นางสาวรัชดาฯ กล่าวว่า กระทรวงเกษตรและสหกรณ์ ได้กำหนดแนวทางการพัฒนาของกระทรวง (Road map) ในเรื่อง ตลาดนำการผลิตและการลดต้นทุนการผลิต ด้วยการรวมแปลงเป็นแปลงใหญ่ก่อให้เกิดกิจกรรมลดต้นทุนการผลิต โดยข้อมูลล่าสุด (1 กรกฎาคม 2565) ได้รับรองและขึ้นทะเบียนแปลงใหญ่ทั้งสิ้น 8,942 แปลง เกษตรกร 496,559 ราย พื้นที่ 8,012,325 ไร่ ซึ่งจาการดำเนินการเกษตรแปลงใหญ่ พบว่ามีมูลค่าเพิ่มจากการลดต้นทุนการผลิต จำนวน 31,145.73 ล้านบาท เพิ่มผลผลิต จำนวน 40,429.37 ล้านบาท รวมทั้งสิ้น จำนวน 71,575.10 ล้านบาท สามารถพัฒนาคุณภาพเกษตรกรแปลงใหญ่ให้ได้รับรองมาตรฐานการผลิตสินค้า รวม 188,540 ราย
ในด้านการตลาด มีการเชื่อมโยงการตลาดของเกษตรกรสมาชิกแปลงใหญ่ ตลาดข้อตกลงล่วงหน้า จำนวน 921 แปลง ตลาดอื่น ๆ จำนวน 8,045 แปลง และตลาด Online จำนวน 489 แปลง และแปลงผักใหญ่ผักเชื่อมโยงกับ Modern Trade และตลาดออนไลน์ จำนวน 17 แปลง สำหรับแปลงที่มีศักยภาพได้พัฒนาต่อยอดสู่โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ด้วยการประยุกต์ใช้เทคโนโลยีและนวัตกรรมที่เหมาะสม จำนวน 3,377 แปลงทั่วประเทศ
“นายกรัฐมนตรี พอใจผลการดำเนินงานตามนโยบายเกษตรแปลงใหญ่ เพื่อส่งเสริมการรวมกลุ่มเกษตรกร สร้างความเข้มแข็ง และพัฒนาเครือข่ายความร่วมมือระหว่างกลุ่มเกษตรกร วิสาหกิจชุมชน และสหกรณ์ รวมถึงเชื่อมโยงไปถึงผู้ประกอบการภาคเอกชนและหน่วยงานที่เกี่ยวข้อง ให้เกษตรกรสามารถลดต้นทุนการผลิต กำชับส่วนราชการสร้างความรู้ ความเข้าใจที่ถูกต้อง ส่งเสริมให้เกษตรกรมีการนำเทคโนโลยีและนวัตกรรมที่มีความหลากหลายมาประยุกต์ใช้ในการพัฒนาศักยภาพความเข้มแข็งในการบริหารจัดการแปลงใหญ่” นางสาวรัชดาฯ กล่าว
วันพุธที่ 28 กรกฎาคม 2564
ลดขั้นตอน-เข้าถึงการรักษาที่เร็วขึ้น    หากตรวจ Antigen test kit พบผลบวก สามารถลงทะเบียนดูแลที่บ้าน Home isolation โทร สปสช. 1330 ต่อ 14 หรือ ไลน์ @nhso
ลดขั้นตอน-เข้าถึงการรักษาที่เร็วขึ้น    หากตรวจ Antigen test kit พบผลบวก สามารถลงทะเบียนดูแลที่บ้าน Home isolation โทร สปสช. 1330 ต่อ 14 หรือ ไลน์ @nhso
วันนี้(28กรกฎาคม2564)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีในนามผู้อำนวยศูนย์บริหารสถานการณ์ฉุกเฉินศบค. มีความเป็นห่วงสถานการณ์โควิด-19ที่มีความรุนแรงมากขึ้นและต้องการให้ผู้ป่วยถูกคัดแยกกักตัวให้เร็วที่สุดเพื่อลดโอกาสการแพร่เชื้อภายในครอบครัวและชุมชน กระทรวงสาธารณสุขจึงได้ออกแนวทางเวชปฏิบัติโดยประชาชนที่มีตรวจหาเชื้อโควิด-19ด้วยตนเองด้วยชุดตรวจเร็ว Antigen test kitแล้วพบผลเป็นบวกสามารถเข้าระบบแยกกักตัวแบบดูแลตนเองที่บ้านHome isolation โดยแจ้งสายด่วนโทร1330ต่อ14 หรือเพิ่มเพื่อนสปสช.ในระบบไลน์@nhsoส่วนกลุ่มที่ไม่สามารถดูแลที่บ้านได้ก็จะเป็นการดูแลในระบบชุมชน(Community Isolation)ศูนย์พักคอยHospitel หรือโรงพยาบาลซึ่งจะมีการตรวจRT-PCRซ้ำอีกครั้งเพื่อป้องกันผลบวกลวงก็ขอให้ติดต่อสปสช.เช่นกัน
รองโฆษกประจำสำนักนายกรัฐมนตรียังกล่าวอีกด้วยว่าการดำเนินการนี้เป็นการปรับเปลี่ยนแนวทางเพื่อให้ผู้ป่วยCOVID-19ได้เข้าถึงการบริการได้เร็วขึ้นผู้ที่เข้าข่ายติดเชื้อCOVID-19จากการตรวจด้วยAntigen test kitจัดเป็น“ผู้ติดเชื้อเข้าข่าย(probable case) ” ตามนิยามของกรมควบคุมโรคจะได้รับการดูแลรักษาเช่นเดียวกับการตรวจด้วยวิธีRT-PCR ซึ่งผู้ป่วยจะได้รับเครื่องวัดอุณหภูมิเครื่องวัดออกซิเจนในเลือดและยาที่จำเป็นในทันที มีคลินิกหรือโรงพยาบาลจะไปดูแลการบริการจะมีการเยี่ยมผ่านระบบVDO Callวันละ2ครั้งติดตามอาการ ทำให้ผู้ป่วยเข้าถึงกระบวนการรักษาที่เร็วขึ้นลดค่าใช้จ่ายในการตรวจและลดช่วงเวลาที่ต้องรอผลตรวจ1-2วันรวมถึงการแยกผู้ป่วยจากครอบครัวและชุมชนได้รวดเร็วจะลดโอกาสในการแพร่กระจายโรคได้อีกทาง
ทั้งนี้ขอให้ประชาชนระมัดระวังในการใช้ชุดตรวจเร็วATKที่มีการวางจำหน่ายทั่วไปในขณะนี้ เนื่องจากมีหลายชนิดและมีคุณภาพที่แตกต่างกันหากผบตรวจออกมาเป็นลบแต่ยังสงสัยก็สามารถตรวจซ้ำใน3-5วันได้อีกครั้งสำหรับการแจกชุดตรวจATKฟรีแก่ประชาชนซึ่งบอร์ดสปสช.ได้อนุมัติแล้วนั้นคาดว่าภายในต้นเดือนสิงหาคมจะสามารถแจกจ่ายชุด ATKไปยังสถานพยาบาลโดยเน้นในพื้นที่สีแดงเพื่อให้สถานพยาบาลส่งชุดตรวจต่อไปยังประชาชนกลุ่มเสี่ยงสำหรับตรวจเองที่บ้านด้วย
———
วันเสาร์ที่ 27 สิงหาคม 2565
ปลัดเกษตรฯ นำทีมเกษตรฯ 25 จังหวัดภาคกลาง เยี่ยมชมบริษัท ไทยอีสเทิร์น กรุ๊ป โฮลดิ้งส์ จำกัด (มหาชน)
ปลัดเกษตรฯ นำทีมเกษตรฯ 25 จังหวัดภาคกลาง เยี่ยมชมบริษัท ไทยอีสเทิร์น กรุ๊ป โฮลดิ้งส์ จำกัด (มหาชน) ต้นแบบการผสมผสานของการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG)
ดร.ทองเปลวกองจันทร์ปลัดกระทรวงเกษตรและสหกรณ์พร้อมด้วยนายสัตวแพทย์สมชวนรัตนมังคลานนท์    รองปลัดกระทรวงเกษตรและสหกรณ์และคณะผู้ตรวจราชการกระทรวงเกษตรและสหกรณ์หัวหน้าส่วนราชการกระทรวงเกษตรฯ25จังหวัดภาคกลางเข้าเยี่ยมชมการดำเนินงานของบริษัทไทยอีสเทิร์นกรุ๊ปโฮลดิ้งส์จำกัด(มหาชน) (TEGH)ณอำเภอหนองใหญ่จังหวัดชลบุรีโดยมีคุณเฉลิมโกกนุทาภรณ์ประธานเจ้าหน้าที่บริหารTEGH และคณะให้การต้อนรับและบรรยายสรุปผลการดำเนินงานพร้อมทั้งนำเยี่ยมชมการดำเนินงานของTEGHซึ่งเป็นผู้ผลิตและแปรรูปยางพาราและปาล์มน้ำมันรายใหญ่ในภาคตะวันออกซึ่งอยู่ในโครงการเขตพัฒนาพิเศษภาคตะวันออก(EEC)และเป็นผู้ผลิตพลังงานทดแทนประเภทพลังงานชีวภาพแบบครบวงจรรวมถึงใช้พลังงานสะอาดในกระบวนการผลิตเน้นการพัฒนาในรูปแบบอุตสาหกรรมเชิงนิเวศเพื่อเติบโตไปพร้อมกับชุมชนและรักษาสภาพแวดล้อมอย่างสมดุล
TEGHมีการดำเนินงานใน 3กลุ่มธุรกิจ1.ธุรกิจยางพาราโดยเป็นผู้ผลิตน้ำยางข้นยางแท่งและยางแท่งเกรดพิเศษและเป็นผู้ประกอบการยางพารารายใหญ่ที่สุดในภาคตะวันออก2.ธุรกิจปาล์มน้ำมันในการผลิตน้ำมันปาล์มดิบและเป็นโรงงานสกัดน้ำมันเมล็ดในปาล์มที่ใหญ่ที่สุดในประเทศไทยนำกากของเหลือทะลายปาล์มแปรรูปเป็นเยื่อกระดาษ3.ธุรกิจพลังงานทดแทนโดยมีระบบผลิตก๊าซชีวภาพที่มีประสิทธิภาพสามารถนำก๊าซชีวภาพที่ผลิตได้มาใช้เป็นพลังงานทดแทนLPG     ในกระบวนการอบยางแท่งได้ถึงร้อยละ85และสามารถนำไปผลิตไฟฟ้าได้อีกกว่า4เมกกะวัตต์และรับบริหารจัดการกากอินทรีย์ที่สามารถย่อยสลายได้ด้วยแบคทีเรีย
ดร.ทองเปลวเปิดเผยว่าการเยี่ยมชมและศึกษาดูงานวันนี้ทางบริษัทTEGHได้ให้ข้อมูลที่เป็นประโยชน์และได้แสดงให้เห็นถึงศักยภาพในการเป็นบริษัทผู้นำในการผลิตวัตถุดิบที่มีความยั่งยืน(sustainable material)ในตลาดของประเทศไทยและพร้อมสำหรับการเติบโตสู่ตลาดโลกรวมถึงยังมีความตั้งใจที่จะเติบโตไปพร้อมกับชุมชนและเกษตรกรพร้อมอยู่ร่วมกันกับสิ่งแวดล้อมอย่างสมดุลสำหรับความร่วมมือกับกระทรวงเกษตรและสหกรณ์ในขณะนี้มีการทำข้อตกลงความร่วมมืออยู่สองโครงการ1.โครงการพัฒนาเกษตรแม่นยำสู่ธุรกิจเกษตรอุตสาหกรรม” (จากระยะที่1สู่ระยะที่2)พื้นที่เป้าหมาย2ล้านไร่และ2.โครงการ1กลุ่มจังหวัด1นิคมอุตสาหกรรมนอกจากนี้ยังมีข้อตกลงความร่วมมือกับหน่วยงานต่างๆในสังกัดของกระทรวงเกษตรฯอาทิการยางแห่งประเทศไทยในโครงการด้านการวิจัยและพัฒนาการปลูกพืชแซมในสวนยางพารา
"กระทรวงฯเกษตรฯพร้อมสนับสนุนแลกเปลี่ยนข้อมูลและนวัตกรรมต่างๆกับทางTEGHโดยเฉพาะเกี่ยวกับโมเดลBio-Circular-Green Economyหรือการผสมผสานของการพัฒนาเศรษฐกิจชีวภาพเศรษฐกิจหมุนเวียนและเศรษฐกิจสีเขียว(BCG)ซึ่งเป็นนโยบายการพัฒนาของรัฐบาลและกระทรวงเกษตรฯโดยทางTEGHได้ให้ความสนใจกับความหลากหลายทางชีวภาพในประเทศไทยผสานกับการพัฒนาอุตสาหกรรมเกษตรชีวภาพในระบบเศรษฐกิจหมุนเวียนที่เป็นมิตรต่อสิ่งแวดล้อม(BCG)โดยการสร้างเขตประกอบการอุตสาหกรรมไทยอีสเทริน์ซึ่งจะใช้เป็นศูนย์กลางการสร้างบุคลากรเทคโนโลยีและนวัตกรรมรองรับการขยายตัวในภาคอุตสาหกรรมเกษตรชีวภาพขั้นปลายระดับBIO MEDICAL HUB (ชีวการแพทย์)ที่มีมูลค่าสูงในทางเศรษฐกิจและจะสร้างประโยชน์ต่อเกษตรกรและประเทศไทย"ดร.ทองเปลวกล่าว
วันพุธที่ 24 พฤศจิกายน 2564
​ "ปลัดกระทรวงกลาโหมนำกำลังพลจิตอาสา จัดกิจกรรม "เราทำความ ดี ด้วยหัวใจ" บริเวณชุมชนโดยรอบศาลาว่าการกลาโหม"
ในวันอังคารที่ ๒๓ พฤศจิกายน ๒๕๖๔ เวลา ๐๙.๐๐ น. พลเอก วรเกียรติ รัตนานนท์ ปลัดกระทรวงกลาโหม นำกำลังพลจิตอาสาของสำนักงานปลัดกระทรวงกลาโหม ร่วมกิจกรรมโครงการจิตอาสาพัฒนา "เราทำความ ดี ด้วยหัวใจ"
กิจกรรมทำความสะอาด และ ปรับปรุงภูมิทัศน์ชุมชนสามแพร่ง คลองคูเมืองเดิม และ สวนสราญรมย์ ร่วมกับส่วนราชการต่างๆ และประชาชน
รายละเอียดการจัดกิจกรรมประกอบด้วย การทำความสะอาด เก็บขยะ ฉีดล้างรางระบายน้ำและท่อระบายน้ำและมอบของให้ผู้ป่วยติดเตียงในชุมชนสามแพร่ง
สำหรับการดำเนินกิจกรรมในครั้งนี้ถือเป็นการเสริมสร้างความสัมพันธ์อันดี ระหว่างทหารกับประชาชนในการช่วยเหลือและพัฒนาชุมชนให้มีความสะอาด สงบ ปลอดภัย น่าอยู่อาศัย เพื่อสุขอนามัยที่ดีของประชาชนในพื้นที่โดยรอบ
#จิตอาสา
#สำนักงานปลัดกระทรวงกลาโหม
#เราทำความดีด้วยหัวใจ
วันจันทร์ที่ 20 ธันวาคม 2564
รองปลัด อำพันธุ์ รับทราบสถานการณ์การจำหน่ายน้ำตาลทราย และพิจารณาประเด็นสำคัญของการประชุมคณะกรรมการน้ำตาลทราย
รองปลัด อำพันธุ์ รับทราบสถานการณ์การจำหน่ายน้ำตาลทราย และพิจารณาประเด็นสำคัญของการประชุมคณะกรรมการน้ำตาลทราย
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ำตาลทราย ครั้งที่ 11/2564 ณ ห้องประชุมอาคารสำนักงานคณะกรรมการอ้อยและน้ำตาลทราย ชั้น 1 กระทรวงอุตสาหกรรม (ผ่านสื่ออิเล็กทรอนิกส์) โดยมีผู้แทนกระทรวงอุตสาหกรรม ผู้แทนกระทรวงพาณิชย์ ผู้แทนชาวไร่อ้อย และผู้แทนโรงงาน เข้าร่วม ซึ่งที่ประชุมได้รับทราบและพิจารณาในประเด็นที่เกี่ยวข้อง คือ 1) รายงานสถานการณ์การจำหน่ายน้ำตาลทรายภายในและภายนอกประเทศ 2) สรุปปริมาณการขนย้ายน้ำตาลทรายที่ได้รับสิทธิของบริษัทผู้ผลิตสินค้าเพื่อการส่งออกเดือนพฤศจิกายน 2564 3) รายงานการจำหน่ายและขนย้ายน้ำตาลทรายดิบเพื่อจำหน่ายภายในราชอาณาจักรก่อนฤดูการผลิตปี 2564/2565 4) ขอรับสิทธิ์ซื้อน้ำตาลทรายเพื่อผลิตสินค้าส่งออก ปี 2565 และ 5) โครงการติดตามสถานการณ์น้ำตาลทราย อุตสาหกรรมต่อเนื่อง และออกน้ำตาลทราย
วันเสาร์ที่ 4 ธันวาคม 2564
กรมการขนส่งทางราง รวมสุดยอดโครงการระบบรางของประเทศไทย (สระบุรี)
ที่แสดงให้เห็นถึงการเดินหน้าพัฒนาระบบการขนส่งทางราง
กรมการขนส่งทางราง (ขร.) กระทรวงคมนาคม รวมสุดยอดโครงการระบบรางของประเทศไทยที่แสดงให้เห็นถึงการเดินหน้าพัฒนาระบบการขนส่งทางราง ที่เกิดจากความมุ่งมั่นพัฒนาของหน่วยงานต่างๆ ในการสรรค์สร้างระบบราง ให้สามารถอำนวยความสะดวกในการเดินทางและการขนส่งสินค้าให้แก่ประชาชนทั้งภาครัฐและภาคเอกชน
“อุโมงค์รถไฟยาว 5.20 กิโลเมตร ยาวที่สุดในประเทศไทย (จังหวัดสระบุรี)” ถือเป็นไฮไลท์ ของโครงการรถไฟทางคู่ ช่วงมาบกะเบา – ชุมทางถนนจิระ ซึ่งเป็นงานอยู่ในสัญญา 3 งานอุโมงค์รถไฟเป็นอุโมงค์ที่ 1 จากทั้ง 3 อุโมงค์ โดยตั้งอยู่ระหว่างสถานีมาบกะเบา สถานีผาเสด็จ และสถานีหินลับเป็นอุโมงค์คู่ ทางเดี่ยว มีความกว้างประมาณ 7.50 เมตร สูงประมาณ 8.50 เมตร ยาวประมาณ 5.20 กิโลเมตร
ตลอดอุโมงค์มีทางเดินเพื่อการอพยพฉุกเฉินตลอดความยาว มีทางเชื่อมหนีภัย (Cross Passage) และห้องควบคุม (Equipment Room) ทุกๆ ระยะ 500 เมตร มีระบบความปลอดภัยภายในอุโมงค์อย่างสมบูรณ์ ได้แก่ ระบบระบายอากาศ ระบบแจ้งเตือนเมื่อเกิดเพลิงไหม้ ระบบดับเพลิง ระบบไฟฟ้าแสงสว่าง ระบบตรวจจับก๊าซพิษ ระบบกล้องวงจรปิด ระบบควบคุมการเข้าออก ระบบโทรศัพท์ฉุกเฉิน ระบบไฟฟ้าสำรองฉุกเฉิน รวมถึงระบบตรวจสอบและวิเคราะห์ข้อมูลแบบ Real-time สามารถตรวจสอบสถานะการทำงานและสั่งการควบคุมจากระยะไกลด้วยระบบ Supervisory Control and Data Acquisition หรือ SCADA
วันพุธที่ 23 มิถุนายน 2564
รมว.ยุติธรรม กำชับทุกกรมเตรียมความพร้อมรับประมวลกฎหมายยาเสพติดใน 1 เดือน หลังรัฐสภาพิจารณาไปแล้วครึ่งทางปรับลดวันบังคับใช้เหลือ 30 วัน
นายสมศักดิ์ เทพสุทิน รัฐมนตรีว่าการกระทรวงยุติธรรม กำชับทุกกรมเตรียมความพร้อมรับประมวลกฎหมายยาเสพติดใน 1 เดือน หลังรัฐสภาพิจารณาไปแล้วครึ่งทางปรับลดวันบังคับใช้เหลือ 30 วัน ให้ทุกหน่วยงานในกระทรวงบูรณาการช่วยกันคิดร่วมแรงร่วมใจให้งานเดินหน้าไม่สะดุด
เมื่อเวลา 10.00 น. ที่กระทรวงยุติธรรม มีการประชุมผู้บริหารกระทรวงยุติธรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมว่าที่ ร.ต.ธนกฤต จิตรอารีย์รัตน์ เลขานุการ รมว. น.ส.ณัฐธ์ภัสส์ ยงใจยุทธ ผู้ช่วย รมว. นายธนวัชร นิติกาญจนา ที่ปรึกษา รมว.และผู้บริหาร อธิบดีกรมต่างๆ เข้าร่วมประชุม
นายสมศักดิ์ กล่าวว่า การพิจารณา ร่างพ.ร.บ.ให้ใช้ประมวลกฎหมายยาเสพติด พ.ศ.... ร่างประมวลกฎหมายยาเสพติด และร่าง พ.ร.บ.วิธีพิจารณาคดียาเสพติด (ฉบับที่..)พ.ศ.... ในการประชุมร่วมรัฐสภา เมื่อวันที่ 22 มิถุนายน 2564 ร่างพ.ร.บ.ให้ใ้ช้ประมวลกฎหมายยาเสพติด พ.ศ. ... ได้ผ่านการพิจารณารายมาตราไปแล้ว ซึ่งประเด็นสำคัญคือการปรับแก้ในมาตรา 3 ว่า “ประมวลกฎหมายยาเสพติดท้ายพ.ร.บ.นี้ ให้ใช้บังคับเมื่อพ้นกําหนด 30 วัน นับแต่วันที่พ.ร.บ.นี้มีผลใช้บังคับเป็นต้นไป” ซึ่งจากร่างแรกคือ 180 วัน และร่างประมวลกฎหมายยาเสพติด ที่มีทั้งหมด 182 มาตรา รัฐสภาได้พิจารณาไปแล้ว 82 มาตรา เหลืออีก 100 มาตรา ซึ่งตนคาดว่าอีก 3-4 สัปดาห์จะมีการนัดประชุมร่วมเพื่อพิจารณาต่อในมาตราที่เหลือ ตรงนี้ตนขอให้หน่วยงานในกระทรวงยุติธรรมที่เกี่ยวข้องเตรียมพร้อมหลังจากนี้ 1 เดือน ในการทำงานเมื่อกฎหมายใหม่ประกาศใช้ อย่าให้มีช่องว่าง เมื่อกฎหมายมีผลบังคับใช้ต้องทำงานได้ทันที ซึ่งใน ร่างประมวลกฎหมายยาเสพติด จะมีการบัญญัติโทษคดียาเสพติดใหม่ให้เหมาะสม เราจึงต้องเตรียมความพร้อมในการรองรับผู้พ้นโทษ นอกจากนี้ยังมีเรื่องของการยึดทรัพย์ตัดวงจรยาเสพติด ที่เราจะทำได้อย่างมีประสิทธิภาพมากขึ้น เพราะเราจะได้เครื่องมือสำคัญคือกฎหมายฉบับนี้มาช่วยในการปราบปรามยาเสพติด
"วันนี้เราเดินหน้าการประมวลกฎหมายยาเสพติด มาได้ครึ่งทางแล้ว เชื่อว่าอีกไม่นานนี้จะสำเร็จ ซึ่งกฎหมายฉบับนี้จะเป็นเครื่องมือสำคัญในการช่วยป้องกันและปราบปรามยาเสพติด ดังนั้นหน่วยงานต่างๆอะไรที่ต้องเร่งต้องทำควรเตรียมตัวไว้ก่อนตั้งแต่ตอนนี้ เรายังมีเวลาเตรียมพร้อมล่วงหน้า เมื่อกฎหมายออกมาเราจะได้ทำงานได้ทันที และผมอยากให้หน่วยงานต่างๆในกระทรวงหารือและปรึกษากัน งานใดที่เกี่ยวข้องเป็นลักษณะเดียวกันก็สุมหัวคุยกัน รวมทั้งเตรียมความพร้อมเพื่อสร้างความเข้าใจที่ถูกต้องกับผู้ที่ได้รับประโยชน์จากกฎหมายฉบับนี้ เพื่อให้ไปในทิศทางเดียวกัน ผมขอให้เราร่วมมือร่วมใจกันเพราะอีกนิดเดียวก็จะสำเร็จแล้ว"นายสมศักดิ์ กล่าว
วันพุธที่ 27 กรกฎาคม 2565
แพลตฟอร์ม “ไทยมีงานทำ” เจ๋ง เชื่อมโยง ตำแหน่งงานภาครัฐ-เอกชน พร้อมให้บริการประชาชนผ่านระบบ e-Service
กระทรวงแรงงาน เดินหน้าเชื่อมโยงข้อมูลตำแหน่งงานภาครัฐ ภาคเอกชน ขับเคลื่อนระบบบริการช่วยเหลือผู้ว่างงานเข้าสู่ตลาดแรงงาน สะดวก ง่าย ไม่มีค่าใช้จ่าย ที่ “ไทยมีงานทำ”
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ในปี 2565 กระทรวงแรงงานมีเป้าหมายขับเคลื่อนงานบริการ Agenda ระบบช่วยเหลือผู้ว่างงานให้กลับเข้าสู่ตลาดแรงงาน โดยมีกรมการจัดหางานเป็นหน่วยงานผู้รับผิดชอบหลักในการขับเคลื่อนสู่เป้าหมาย เพื่ออำนวยความสะดวกให้ประชาชนที่ว่างงาน สามารถใช้บริการหางานอย่างสะดวกสบาย และสามารถรับความช่วยเหลือผ่านระบบออนไลน์ได้ ซึ่งจะประหยัดเวลา ลดภาระของประชาชน ลดความซ้ำซ้อนการขอข้อมูลเพื่อรับบริการของรัฐ โดยระบบบริการจะครอบคลุมตั้งแต่การแจ้งว่างงาน การขอรับสิทธิต่าง ๆ จากการว่างงาน การฝึกอบรมเพื่อพัฒนาฝีมือ การจัดหางานใหม่ การจับคู่ (matching) ผู้ว่าจ้างและแรงงาน จากการเชื่อมโยงข้อมูลบนแพลตฟอร์ม “ไทยมีงานทำ” และระบบบริการของหน่วยงานที่เกี่ยวข้อง
“สำหรับระบบช่วยเหลือผู้ว่างงานให้กลับเข้าสู่ตลาดแรงงาน เป็น 1 ใน 12 งานบริการ ตามแนวทางการขับเคลื่อนการให้บริการประชาชนผ่านระบบอิเล็กทรอนิกส์ (e-Service) ตามมติครม.เมื่อวันที่ 3 สิงหาคม 2564 ผ่านแผนการปฏิรูปประเทศ ภายใต้นโยบายของพล.อ.ประยุทธ์ จันทร์โอชา นายกรัฐมนตรี และกระทรวงแรงงานซึ่งกำกับดูแลโดยพล.อ.ประวิตร วงษ์สุวรรณ รองนายกรัฐมนตรี ที่กำหนด Roadmap งานบริการ Agenda ระบบช่วยเหลือผู้ว่างงานฯ ระหว่างปีงบประมาณ พ.ศ. 2565 – 2567 ไว้แล้ว โดยเมื่อสำเร็จไม่เพียงจะมีการเชื่อมโยงข้อมูลภายในของกระทรวงแรงงานเท่านั้น แต่จะมีการเชื่อมโยงข้อมูลกับหน่วยงานด้านการศึกษา สถาบันคุณวุฒิวิชาชีพ (องค์การมหาชน) หน่วยงานด้านอุตสาหกรรม สำนักงานส่งเสริมเศรษฐกิจดิจิทัล (DEPA) และฐานข้อมูลภาคเอกชนด้านการจัดหางาน อย่างน้อย 3 แห่ง เพื่อกำหนดทิศทางด้านการพัฒนากำลังแรงงาน ตลาดแรงงาน และการพัฒนาทักษะ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกสถียร อธิบดีกรมการจัดหางาน กล่าวว่า แพลตฟอร์มไทยมีงานทำซึ่งพัฒนาโดยกรมการจัดหางาน เป็นแพลตฟอร์มที่พัฒนาขึ้นสำหรับคนหางานที่กำลังมองหางานที่เหมาะสมกับตนเอง โดยรวบรวมตำแหน่งงานจากภาครัฐ ภาคเอกชน และตำแหน่งงานจากบริษัทจัดหางานชั้นนำไว้หลายตำแหน่ง เพื่อคนหางานสามารถค้นหาข้อมูลตำแหน่งงานที่เหมาะสมกับตัวเองมากที่สุด ด้วยการ Matching ตำแหน่งงานตามความรู้ ความสามารถ และทักษะที่มีอยู่ ทั้งยังมีการให้บริการสำหรับนายจ้าง/สถานประกอบการ ที่ต้องการประกาศรับสมัครงานโดยไม่เสียค่าบริการ นอกจากนี้ยังรวบรวมหลักสูตรฝึกอบรมทั้งระยะสั้นและระยะยาวของหน่วยงานต่าง ๆ ไว้ให้บริการด้วย
สำหรับทุกคนที่ต้องการมีงานทำ สามารถใช้บริการผ่านระบบออนไลน์ บนแพลตฟอร์ม “ไทยมีงานทำ” ซึ่งให้บริการทั้ง Web Application ที่เว็บไซต์ ไทยมีงานทำ.doe.go.th และ Mobile Application หรือหากต้องการสอบถามข้อมูลเพิ่มเติมสามารถติดต่อได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
วันพฤหัสบดีที่ 30 ธันวาคม 2564
กรมบัญชีกลางเลื่อนขึ้นระบบ New GFMIS Thai
ตามที่กรมบัญชีกลางได้กำหนดหลักเกณฑ์และวิธีปฏิบัติในการปฏิบัติงานผ่านระบบบริหารการเงินการคลังภาครัฐแบบอิเล็กทรอนิกส์ใหม่ แทนการใช้ระบบบริหารการเงินการคลังภาครัฐแบบอิเล็กทรอนิกส์ (GFMIS) ตั้งแต่วันที่ 4 มกราคม 2565 เป็นต้นไป
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่กรมบัญชีกลางได้กำหนดหลักเกณฑ์และวิธีปฏิบัติในการปฏิบัติงานผ่านระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) โดยกำหนดให้หน่วยงานผู้เบิกดำเนินการเบิกเงินจากคลัง รับเงิน จ่ายเงิน และนำเงินส่งคลัง ในระบบ New GFMIS Thai แทนการใช้ระบบบริหารการเงินการคลังภาครัฐแบบอิเล็กทรอนิกส์ (GFMIS) ตั้งแต่วันที่ 4 มกราคม 2565 เป็นต้นไป
“จากการทดสอบระบบ New GFMIS Thai ยังมีระบบงานบางส่วนที่กระบวนการทำงานยังไม่เสถียร เนื่องจากระบบดังกล่าวเป็นระบบขนาดใหญ่และมีการเชื่อมโยงข้อมูลกันหลายส่วน กรมบัญชีกลางจึงขอทดสอบระบบ จนกว่าจะมั่นใจว่าไม่ส่งผลกระทบต่อการดำเนินงานด้านการเงินการคลังของหน่วยงานผู้เบิก และขอเลื่อนการเริ่มปฏิบัติงานในระบบ New GFMIS Thai จากวันที่ 4 มกราคม 2565 ออกไปก่อน เพื่อให้การปฏิบัติงานทางการเงินการคลังของหน่วยงานผู้เบิกภายใต้ระบบ New GFMIS Thai เป็นไปด้วยความเรียบร้อย ซึ่งหากระบบงานมีความสมบูรณ์เพียงพอแล้ว จะแจ้งกำหนดวันในการเริ่มปฏิบัติงานในระบบ New GFMIS Thai ให้หน่วยงานผู้เบิกทราบและถือปฏิบัติต่อไป โดยในวันที่ 30 ธันวาคม 2564 นี้ หน่วยงานยังสามารถดำเนินงานในระบบ GFMIS ได้ตามปกติ โดยกระทรวงการคลังจะทำการปิดระบบ GFMIS ในเวลา 16.30 น. เพื่อทดสอบการ Conversion และเปิดระบบ GFMIS ให้หน่วยงานใช้งานตามปกติในวันอังคารที่ 4 มกราคม 2565 เวลา 8.30 น. ทั้งนี้ หากหน่วยงานผู้เบิกมีข้อสงสัยสามารถสอบถามเพิ่มเติมได้ที่ New GFMIS Thai Contact Center 4 ช่องทาง ได้แก่ (1) หมายเลขโทรศัพท์ 02-032-2636 (2) Line ID : @gfmiscc (3) e-mail gfmiscc@gfmis.go.th และ (4) Chat Bot ของ New GFMIS Thai ผ่านเว็บไซต์ https://newgfmisthai.gfmis.go.th ในวัน เวลาราชการ” โฆษกกรมบัญชีกลาง กล่าว
วันพุธที่ 2 กุมภาพันธ์ 2565
“คลัง” เผยยอดใช้จ่ายการใช้สิทธิผ่าน 3 โครงการรัฐ วันแรกคึกคักกว่า 1,132 ล้านบาท
.....
นายพรชัย ฐีระเวช โฆษกกระทรวงการคลัง เผยถึงมาตรการลดภาระค่าครองชีพและฟื้นฟูเศรษฐกิจจากผลกระทบของโรคโควิด-19 ของรัฐ ผ่านโครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 ที่เปิดให้ประชาชนใช้จ่ายวันแรก (1 ก.พ. 65) พบว่า ณ เวลา 16.00 น. มีผู้ใช้สิทธิทุกโครงการรวม 5.44 ล้านราย และมียอดใช้จ่ายรวม ทั้งหมด 1,132.44 ล้านบาท
.
โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิ 2.89 ล้านราย มียอดใช้จ่ายรวม 573.54 ล้านบาท
โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิ 1.47 แสนราย มียอดใช้จ่ายรวม 57.66 ล้านบาท
โครงการคนละครึ่ง ระยะที่ 4 มีผู้ใช้สิทธิจำนวน 2.4 ล้านราย มียอดใช้จ่ายรวม 501.24 ล้านบาท มีผู้กดยืนยันสิทธิเข้าร่วมโครงการแล้ว 16.93 ล้านคน
.
ผู้เคยได้รับสิทธิโครงการคนละครึ่ง ระยะที่ 3 สามารถกดยืนยันสิทธิเข้าร่วมโครงการฯ ได้ ผ่านแอปฯ เป๋าตัง และสามารถเริ่มใช้จ่ายได้ทันทีหลังการกดยืนยันสิทธิเรียบร้อยแล้ว
.
ส่วนผู้ที่ยังไม่เคยเข้าร่วมโครงการฯ สามารถลงทะเบียนได้ผ่านแอปเป๋าตัง หรือที่เว็บไซต์ www. คนละครึ่ง .com ได้ตั้งแต่วันที่ 10 ก.พ. 65 จนกว่าจะครบ 1 ล้านสิทธิ และเริ่มใช้จ่ายได้ 17 ก.พ. 65 ซึ่งทั้ง 3 โครงการสามารถใช้จ่ายได้จนถึงวันที่ 30 เม.ย. 65
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 9 ธันวาคม 2564
รัฐบาลช่วยเหลือ "ชาวไร่อ้อย" แล้วเกือบ 6 พันล้านบาท ชี้ "ตัดอ้อยสด" ช่วยลดฝุ่น PM2.5 ได้
.....
นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า ที่ประชุม ครม. (7 ธ.ค.) ได้รับทราบรายงานผลการดำเนินโครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM2.5 ฤดูการผลิตปี 2563 - 2564
.
โครงการดังกล่าว เป็นการส่งเสริมให้เกษตรกรชาวไร่อ้อยตัดอ้อยสดส่งโรงงานแทนการตัดอ้อยไฟไหม้ที่เป็นสาเหตุหนึ่งของฝุ่น PM2.5 และเกษตรกรชาวไร่อ้อยที่ตัดอ้อยสดคุณภาพดีส่งโรงงานจะได้รับความช่วยเหลือในอัตรา 120 บาทต่อตัน
.
ขณะนี้ รัฐบาลได้จ่ายเงินช่วยเหลือแล้ว 5,933 ล้านบาท (ข้อมูล ณ วันที่ 30 ก.ย. 64) มีเกษตรกรชาวไร่อ้อยได้ประโยชน์ 122,613 ราย และมีปริมาณอ้อยสดส่งโรงงานกว่า 49.4 ล้านตัน
.
ที่สำคัญยังส่งผลให้พื้นที่เก็บเกี่ยวอ้อยไฟไหม้ลดลงจาก 5.71 ล้านไร่ เหลือ 2.87 ล้านไร่ (ลดลงร้อยละ 23.23) และปริมาณอ้อยไฟไหม้ลดลงจาก 37.18 ล้านตัน เหลือ 17.61 ล้านตัน (ลดลงร้อยละ 23.23) ซึ่งเป็นการตอบสนองนโยบายรัฐบาลที่มุ่งแก้ไขปัญหามลพิษที่เกิดจากฝุ่นละอองขนาดเล็ก PM2.5
#ไทยคู่ฟ้า#ร่วมต้านโควิด19
-------------------
วันอาทิตย์ที่ 5 กันยายน 2564
พม. ช่วยเหลือ "กลุ่มเปราะบาง" ที่ได้รับผลกระทบจากโควิด-19 ทั่วประเทศแล้วกว่า 66,000 คน
....
หลังจากที่ กระทรวงการพัฒนาสังคมและความมั่นคงของมนุษย์ (พม.) ได้จัดตั้งศูนย์ปฏิบัติการบริหารภาวะวิกฤติโควิด-19 ขึ้น เพื่อเป็นศูนย์กลางด้านข้อมูลและการช่วยเหลือกลุ่มเปราะบางนั้น
.
ได้ดำเนินการลงพื้นที่ช่วยเหลือกลุ่มเปราะบางทั้งเด็ก ผู้สูงอายุ คนพิการ คนเร่ร่อน และผู้ด้อยโอกาสที่ได้รับผลกระทบจากโควิด-19 อย่างต่อเนื่อง
.
ระหว่างวันที่ 28 ก.ค. 64 - 30 ส.ค. 64 ได้ช่วยเหลือประชาชนกลุ่มดังกล่าวไปแล้ว จำนวน 66,048 ราย แบ่งเป็นพื้นที่ กทม. 8,670 ราย และส่วนภูมิภาค 57,378 ราย ประกอบด้วย
.
1. เด็กและเยาวชน 11,489 ราย
2. คนพิการ 14,842 ราย
3. ผู้สูงอายุ 9,697 ราย
4. ผู้ป่วยติดเตียงและป่วยเรื้อรัง 1,153 ราย
5. คนเร่ร่อนและคนไร้ที่พึ่ง 2,355 ราย
6. สตรีตั้งครรภ์ 126 ราย
7. ผู้ประสบปัญหาทางสังคมอื่น ๆ 26,386 ราย
.
หากประชาชนที่กำลังประสบปัญหาทางสังคมต้องการความช่วยเหลือ สามารถติดต่อได้ที่
1. ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
2. สายด่วนคนพิการ โทร. 1479 บริการ 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 30 กรกฎาคม 2565
สปสช. รวมไว้ให้ลิงค์ลงทะเบียนรักษาโควิดทุกสิทธิรักษาพยาบาล เพื่อเข้ารับบริการพบแพทย์ทางไกล จัดส่งยาถึงบ้าน
สปสช. รวมไว้ให้ลิงค์ลงทะเบียนรักษาโควิดทุกสิทธิรักษาพยาบาล เพื่อเข้ารับบริการพบแพทย์ทางไกล จัดส่งยาถึงบ้าน
วันที่ 30 กรกฎาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามข้อสั่งการนายกรัฐมนตรี ให้หน่วยงานภาครัฐเตรียมพร้อมรับมือผู้ป่วยโควิด19 ที่มีจำนวนเพิ่มขึ้นแต่อาการไม่รุนแรง ทั้งนี้ สำนังงานหลักประกันสุขภาพแห่งชาติ ได้ประสานหน่วยงานสาธารณสุขที่เกี่ยวข้องเพื่อจัดการระบบการดูแลผู้ป่วย ผ่านช่องทางต่างๆ โดยรวบรวมลิงค์ลงทะเบียนรักษาโควิดทุกสิทธิรักษาพยาบาล เพื่อเข้ารับบริการพบแพทย์ทางไกล จัดส่งยาถึงบ้าน
รายชื่อและช่องทางติดต่อโรงพยาบาลและร้านขายขายที่ร่วมดูแลผู้ป่วย ดังนี้
1.ผู้ป่วยโควิดสิทธิบัตรทอง กลุ่มอาการไม่รุนแรง (สีเขียว) รักษาด้วยระบบการแพทย์ทางไกล (Telemedicine) พร้อมบริการจัดส่งยาถึงบ้านฟรี! เฉพาะพื้นที่ กทม.-ปริมณฑล 5 จังหวัด นนทบุรี นครปฐม ปทุมธานี สมุทรปราการ และสมุทรสาครเท่านั้น เลือกลงทะเบียนผ่านแอปใดแอปหนึ่ง ดังนี้
-แอป MorDee (หมอดี) คลิก https://form.typeform.com/to/cNKqNz3p สอบถามไลน์ไอดี @mordeeapp
-แอป Clicknic (คลิกนิก) คลิก https://forms.gle/hfo2Wr9jdvybn8d57 สอบถามไลน์ไอดี @clicknic
-แอป Good Doctor Technology คลิก https://forms.gle/YKVMKy1p8FRDDBje7
2.ผู้ป่วยโควิดทุกสิทธิรักษาพยาบาล เลือกรับบริการตามช่องทางดังนี้
-โรงพยาบาลสังกัดกรุงเทพมหานคร (รับทุกสิทธิรักษาพยาบาล) ดูรายชื่อและช่องทางติดต่อ http://msdmec.go.th/register_covid/
-โรงพยาบาลสังกัดกรมการแพทย์ กระทรวงสาธารณสุข (รับทุกสิทธิรักษาพยาบาล) ดูรายชื่อและช่องทางติดต่อ https://drive.google.com/drive/folders/1Asadhl65rFhiiM86NUTAIfemqhT5X3oK
3.ผู้ป่วยโควิดสิทธิบัตรทอง 30 บาท และสิทธิประกันสังคม ครอบคลุมทั่วประเทศ สามารถรับยา-คำแนะนำการใช้ยา (เจอแจกจบ) ดูรายชื่อร้านยาที่เข้าร่วมโครงการคลิก https://www.nhso.go.th/downloads/197
4.ผู้ป่วยโควิดทุกสิทธิการรักษา (เฉพาะ กทม. นนทบุรี นครปฐม ปทุมธานี สมุทรปราการ และสมุทรสาคร) ขอรับยาฟาวิพิราเวียร์ ผ่านสายด่วน สปสช โทร.1330 โดยเจ้าหน้าที่จะคัดกรองอาการ หากเข้าเกณฑ์จะจัดส่งยายาฟาวิพิราเวียร์ให้ถึงบ้าน
วันศุกร์ที่ 13 พฤษภาคม 2565
นายกฯ หารือกับรัฐมนตรีว่าการกระทรวงกลาโหมสหรัฐฯ พร้อมสานต่อความร่วมมือระหว่างกันทั้งกรอบทวิภาคีและพหุภาคีอย่างสร้างสรรค์เพื่อประโยชน์ร่วมกัน
นายกฯ หารือกับรัฐมนตรีว่าการกระทรวงกลาโหมสหรัฐฯ พร้อมสานต่อความร่วมมือระหว่างกันทั้งกรอบทวิภาคีและพหุภาคีอย่างสร้างสรรค์เพื่อประโยชน์ร่วมกัน
วันนี้ (วันที่ 12 พฤษภาคม 2565) เวลา 16.00 น. ตามเวลาท้องถิ่นสหรัฐฯ ณ กระทรวงกลาโหม กรุงวอชิงตัน สหรัฐอเมริกา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบหารือกับ นาย Lloyd J. Austin รัฐมนตรีว่าการกระทรวงกลาโหม สหรัฐอเมริกา ในโอกาสการเดินทางเยือนสหรัฐฯ เพื่อเข้าร่วมการประชุมสุดยอดอาเซียน-สหรัฐฯ ของนายกรัฐมนตรี โดยเมื่อเสร็จสิ้นการหารือ นายธนกร วังบุญคงชนะ โฆษกประจำสำนักนายกรัฐมนตรี ได้เปิดเผยสาระสำคัญของการหารือ ดังนี้
นายกรัฐมนตรีขอบคุณสำหรับการต้อนรับ และยินดีที่ได้มาเยือนกระทรวงกลาโหมสหรัฐฯ หลังจากเคยมีโอกาสได้หารือผ่านระบบโทรศัพท์ทางไกลเมื่อ 23 กุมภาพันธ์ 2564 โดยได้ย้ำถึงความสัมพันธ์ไทย-สหรัฐฯ ที่ดำเนินมายาวนานกว่า 189 ปี และขอบคุณรัฐบาลสหรัฐฯ ที่สนับสนุนความช่วยเหลือแก่ไทยในช่วงวิกฤตโควิด – 19 ซึ่งถือได้ว่าโรคระบาดถือเป็นภัยคุกคามรูปแบบใหม่
นาย Lloyd J. Austin รัฐมนตรีว่าการกระทรวงกลาโหมสหรัฐฯ ชื่นชมบทบาทของนายกรัฐมนตรี ในการนำพาประเทศไทย ต่อสู้กับความท้าทายที่เกิดจากการแพร่ระบาดของโควิด - 19 ซึ่งส่งผลกระทบรุนแรงทั่วโลก ทั้งด้านเศรษฐกิจและสังคม
ทั้งสองฝ่ายได้หารือถึงแนวทางเสริมสร้างความร่วมมือทวิภาคีในด้านต่าง ๆ อาทิ การพัฒนาศักยภาพและเสริมสร้างความสามารถของกองทัพและกำลังพล การฝึก/ศึกษาทางทหารการฝึกร่วม/ผสม ความร่วมมือด้านไซเบอร์และอวกาศ และความร่วมมือด้านอุตสาหกรรมป้องกันประเทศ ตลอดจนได้หารือถึงการต่อต้านการทำประมงผิดกฎหมายและการปราบปรามการค้ามนุษย์
ในส่วนของความร่วมมือในระดับภูมิภาค ไทยยินดีที่สหรัฐฯ ให้ความสำคัญกับการเพิ่มปฏิสัมพันธ์และการดำเนินบทบาทอย่างสร้างสรรค์ในภูมิภาค บนพื้นฐานของความไว้เนื้อเชื่อใจ การเคารพซึ่งกันและกัน รวมทั้ง ยินดีที่สหรัฐฯ สนับสนุนความเป็นแกนกลางของอาเซียน (ASEAN Centrality) ซึ่งสอดคล้องกับเอกสารมุมมองของอาเซียนต่อแนวคิดอินโด - แปซิฟิก (ASEAN Outlook on the Indo - Pacific: AOIP) ที่มุ่งเน้นความร่วมมือที่เป็นประโยชน์ต่อทุกฝ่าย โดยฝ่ายสหรัฐฯ ได้ย้ำความพร้อมดำเนินบทบาทอย่างสร้างสรรค์ในภูมิภาคอาเซียนต่อไป และทั้งสองฝ่ายหวังจะได้สานต่อความร่วมมือระหว่างกันอย่างต่อเนื่อง
เมื่อเสร็จสิ้นการพบหารือกับรัฐมนตรีว่าการกระทรวงกลาโหมสหรัฐฯ แล้ว นายกรัฐมนตรีได้เดินทางไปยังทำเนียบประธานาธิบดีแห่งสหรัฐฯ เพื่อร่วมงานเลี้ยงอาหารค่ำโดยประธานาธิบดีสหรัฐฯเป็นเจ้าภาพเพื่อเป็นเกียรติแก่ผู้นำอาเซียน
วันพุธที่ 22 ธันวาคม 2564
ธ.ก.ส. มอบทุนเดินทางไปประกอบพิธีฮัจญ์และอุมเราะฮ์ ครั้งที่ 9
ธ.ก.ส. จัดมหกรรมส่งต่อความดีกองทุนธนาคารอิสลาม ธ.ก.ส. ครั้งที่ 9 พร้อมมอบทุนเดินทางแก่ผู้ที่ฝากเงินโครงการเงินฝากรักษาทรัพย์ร่วมกิจกรรมรับทุนฮัจญ์และอุมเราะฮ์ เพื่อไปประกอบพิธีกรรมทางศาสนา ณ นครเมกกะ ประเทศซาอุดิอาระเบีย รวมจำนวน 51 ทุน มูลค่ารวมกว่า
นายสุรชัย รัศมี รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ร่วมงาน “มหกรรมส่งต่อความดีกองทุนธนาคารอิสลาม ธ.ก.ส. ครั้งที่ 9” เพื่อมอบทุนเดินทางไปประกอบพิธีฮัจญ์และอุมเราะฮ์ แก่ผู้ที่ฝากเงินตามโครงการเงินฝากรักษาทรัพย์ร่วมกิจกรรมรับทุนฮัจญ์และอุมเราะฮ์ ซึ่งเป็นผลิตภัณฑ์เงินฝากของ ธ.ก.ส. ที่ดำเนินการสอดคล้องตามหลักศาสนาอิสลาม โดยมีนางสาวสุนีย์รัตน์ ภู่ขำ นายอำเภอบ้านแหลม เป็นประธานเปิดงาน เมื่อวันที่ 21 ธันวาคม 2564 ณ มัสยิดฮิดายะห์ตุ้ลมุตตะกีน ตำบลท่าแร้งออก อำเภอบ้านแหลม จังหวัดเพชรบุรี
สำหรับผู้ที่มีสิทธิ์ได้รับทุนเดินทาง ต้องเป็นผู้ที่ฝากเงินประเภทเงินฝากรักษาทรัพย์ ซึ่งเป็นผลิตภัณฑ์เงินฝากที่ดำเนินการถูกต้องตามหลักศาสนาอิสลามที่เปิดให้บริการมาตั้งแต่ปี 2542 โดยธนาคารไม่ได้จ่ายผลตอบแทนในรูปแบบดอกเบี้ย แต่ได้มอบเป็นสิทธิ์รับทุนเดินทางเพื่อไปประกอบพิธีฮัจญ์และอุมเราะฮ์ ณ นครมักกะห์ ประเทศซาอุดิอาระเบีย โดยต้องมียอดเงินฝากทุก ๆ 2,000 บาท และฝากติดต่อกันไม่น้อยกว่า 3 เดือน จะได้รับสิทธิ์ร่วมรับทุนเดินทาง จำนวน 1 สิทธิ์ และกรณีฝากต่อเนื่อง 6 เดือน จะได้รับสิทธิ์เพิ่ม 2 สิทธิ์ ระยะเวลาตั้งแต่ 1 เมษายน – 31 มีนาคม ของปีถัดไป
นายสุรชัย กล่าวอีกว่า ในปีนี้ ธ.ก.ส. ได้มอบทุนเดินทางรวมจำนวน 51 ทุน จากสิทธิ์ทั้งหมด จำนวน 1,664,268 สิทธิ์ ของผู้ฝากเงินระหว่างวันที่ 1 เมษายน 2563 – 31 มีนาคม 2564 โดยแบ่งเป็นทุนเดินทางไปประกอบพิธีฮัจญ์ จำนวน 23 ทุน และ ทุนเดินทางไปประกอบพิธีอุมเราะฮ์ จำนวน 28 ทุน รวมมูลค่าทุนเดินทางกว่า 7 ล้านบาท
ที่ผ่านมา ธ.ก.ส. ได้จัดกิจกรรมมอบทุนเดินทางมาแล้ว 8 ครั้ง ได้ส่งมอบทุนเดินทางไปประกอบพิธีกรรมทางศาสนาอิสลามไปแล้วกว่า 437 ทุน แบ่งเป็นทุนประกอบพิธีฮัจญ์ จำนวน 149 ทุน และทุนประกอบพิธีอุมเราะฮ์ จำนวน 288 ทุน สำหรับผู้ที่สนใจผลิตภัณฑ์เงินฝากรักษาทรัพย์หรือผลิตภัณฑ์อื่น ๆ ในระบบธนาคารอิสลามของ ธ.ก.ส. สามารถติดต่อสอบถามรายละเอียดได้ที่ ธ.ก.ส. ทุกสาขา หรือที่ Call Center 02 555 0555.
วันพฤหัสบดีที่ 7 เมษายน 2565
ลุงตู่ ห่วงลูกจ้างเหมาค่าแรงที่ระยอง สั่ง จับกัง 1 ตรวจสอบติดตามสิทธิประโยชน์ หางานรองรับ
ลุงตู่ ห่วงลูกจ้างเหมาค่าแรงที่ระยอง สั่ง จับกัง 1 ตรวจสอบติดตามสิทธิประโยชน์ หางานรองรับ
นายสุชาติชมกลิ่นรัฐมนตรีว่าการกระทรวงแรงงานเปิดเผยถึงความคืบหน้าการให้ความช่วยเหลือลูกจ้างซับคอนแทรคของโรงงานดังย่านอมตะซิตี้จังหวัดระยองว่าท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ติดตามสถานการณ์และห่วงใยพี่น้องผู้ใช้แรงงานจากกรณีดังกล่าวจึงสั่งการให้ผมกำชับหน่วยงานในสังกัดเร่งตรวจสอบข้อเท็จจริงหากเป็นการเลิกจ้างจริงที่ปรากฎตามข่าวก็ให้มีการช่วยเหลือลูกจ้างโดยการติดตามสิทธิประโยชน์ให้ได้รับความคุ้มครองตามกฎหมายในทันทีรวมทั้งเตรียมตำแหน่งงานว่างรองรับจำนวน159,703อัตราผ่านระบบออนไลน์บนแพลตฟอร์ม“ไทยมีงานทำ”ซึ่งให้บริการทั้งWeb ApplicationและMobile Applicationไว้แล้ว
ทั้งนี้จากการรายงานของสำนักงานสวัสดิการและคุ้มครองแรงงานจังหวัดระยองลงพื้นที่ตรวจสอบข้อเท็จจริงพบว่ากรณีดังกล่าวบริษัทได้ประกาศหยุดกิจการชั่วคราวตามมาตรา75พระราชบัญญัติคุ้มครองแรงงานพ.ศ. 2541และจ่ายค่าจ้างให้กับลูกจ้างร้อยละ75ของค่าจ้างที่ลูกจ้างได้รับและยังไม่มีการเลิกจ้างลูกจ้างของบริษัทแต่อย่างใด
“รัฐบาลไม่ได้นิ่งนอนใจท่านนายกรัฐมนตรีเป็นห่วงพี่น้องผู้ใช้แรงงานและสั่งให้กระทรวงแรงงานติดตามตรวจสอบข้อเท็จจริงเพื่อเร่งให้ความช่วยเหลือด้านสิทธิประโยชน์แก่ลูกจ้างในทันทีกระทรวงแรงงานเองได้ให้พนักงานตรวจแรงงานของสำนักงานสวัสดิการและคุ้มครองแรงงานในพื้นที่เข้าไปชี้แจงทำความเข้าใจถึงแนวทางการให้ความช่วยเหลือตามสิทธิประโยชน์ต่างๆกับนายจ้างเจ้าของสถานประกอบการเพื่อให้บริษัทปฏิบัติตามกฎหมายได้อย่างถูกต้องต่อไป”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
7เมษายน2565
วันอังคารที่ 18 มกราคม 2565
“ส่งความสุข” จำหน่ายครบวงเงิน 30,000 ล้านบาทแล้ว
การจำหน่ายพันธบัตรออมทรัพย์พิเศษ “รุ่นส่งความสุข” วงเงิน 30,000 ล้านบาท ซึ่งจำหน่ายผ่าน 4 ธนาคารตัวแทนจำหน่าย ตั้งแต่วันที่ 17 มกราคม 2565 ให้กับผู้ที่มีอายุ 60 ปีขึ้นไป สามารถจำหน่ายได้ครบวงเงินแล้ว
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า การจำหน่ายพันธบัตรออมทรัพย์พิเศษ “รุ่นส่งความสุข” วงเงิน 30,000 ล้านบาท ซึ่งจำหน่ายผ่าน 4 ธนาคารตัวแทนจำหน่าย ตั้งแต่วันที่ 17 มกราคม 2565 ให้กับผู้ที่มีอายุ 60 ปีขึ้นไป สามารถจำหน่ายได้ครบวงเงินแล้ว โดยในครั้งนี้มีการลงทุนผ่าน Internet และ Mobile Banking เพิ่มขึ้น เป็นสัญญาณที่ดีในการปรับตัวให้เข้ากับสถานการณ์การแพร่ระบาดและวิถีการทำธุรกรรมทางการเงินที่สอดคล้องกับวิถีชีวิตและเทคโนโลยีที่เปลี่ยนแปลง ณ ปัจจุบัน
สบน. ขอขอบคุณประชาชนที่ให้ความสนใจเริ่มลงทุนตั้งแต่ต้นปีกับพันธบัตรออมทรัพย์พิเศษ “รุ่นส่งความสุข” และขอบคุณธนาคารตัวแทนจำหน่ายทั้ง 4 แห่ง ได้แก่ ธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ ที่เป็นส่วนหนึ่งของความสำเร็จในครั้งนี้
ทั้งนี้ ผู้สนใจสามารถติดตามข่าวสารการจำหน่ายพันธบัตรออมทรัพย์ได้ทางเว็บไซต์ www.pdmo.go.th และ Facebook ของสำนักงานบริหารหนี้สาธารณะ
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
วันพุธที่ 3 สิงหาคม 2565
“ชัยวุฒิ” ร่วมเป็นสักขีพยาน MOU Signing Ceremony ระหว่าง สกมช. กับ Huawei มุ่งเพิ่มทักษะด้านความปลอดภัยทางไขเบอร์ให้แก่บุคลากรด้านไอทีของไทย
“ชัยวุฒิ” ร่วมเป็นสักขีพยาน MOU Signing Ceremony ระหว่าง สกมช. กับ Huawei มุ่งเพิ่มทักษะด้านความปลอดภัยทางไขเบอร์ให้แก่บุคลากรด้านไอทีของไทย
เมื่อวันที่2สิงหาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมให้เกียรติเป็นสักขีพยานในงานMOU Signing Ceremonyระหว่างสกมช.กับHuaweiณSiam Kempinski Hotel Bangkokโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมและผู้บริหารหน่วยงานต่างๆร่วมเป็นสักขีพยานทั้งนี้การลงนามบันทึกข้อตกลงดังกล่าวมีเป้าหมายเพื่อเพิ่มทักษะด้านความปลอดภัยทางไขเบอร์ให้แก่บุคลากรด้านไอทีของไทยผ่านการผลักดันแพลตฟอร์มการเรียนรู้ออนไลน์e-labของหัวเว่ยในการนี้รัฐมนตรีดีอีเอสกล่าวย้ำถึงความร่วมมือกับหัวเว่ยในครั้งนี้ว่า"ประเด็นเรื่องข้อมูลรั่วไหลและการโจมตีทางไซเบอร์มีจำนวนครั้งที่เกิดถี่ขึ้นเรื่อยๆและมีความสลับซับซ้อนมากขึ้นทำให้ปัญหาเรื่องความเหลื่อมล้ำด้านองค์ความรู้และทักษะทางดิจิทัลเริ่มส่งผลกระทบกับองค์กรต่างๆอย่างรุนแรงยิ่งกว่าเดิมนั่นเป็นสาเหตุที่กระทรวงดิจิทัลเพื่อเศรษฐกิจและสังคมได้ร่วมจับมือกับผู้นำด้านนวัตกรรมด้านดิจิทัลอย่างหัวเว่ยในการรับมือกับปัญหานี้ด้วยการแบ่งปันองค์ความรู้ด้านความปลอดภัยทางไซเบอร์รวมถึงแบ่งปันกรณีตัวอย่างจากภาคอุตสาหกรรมต่างๆเพื่อเพิ่มศักยภาพด้านดิจิทัลในภาพรวมและนำเสนอทรัพยากรด้านการเรียนรู้ที่มีคุณภาพยิ่งขึ้นความร่วมมือครั้งนี้จะช่วยกระตุ้นให้ทั้งภาครัฐและภาคเอกชนประยุกต์ใช้ข้อปฏิบัติสำคัญในต้านความปลอดภัยทางไซเบอร์โดยมีเป้าหมายคือการวางโครงสร้างพื้นฐานด้านทักษะที่แข็งแกร่งสำหรับประเทศไทยเพื่อช่วยผลักดันประเทศไทยให้เข้าสู่ยุคดิจิทัลแห่งอนาคตที่มีความปลอดภัย"
***************
วันจันทร์ที่ 20 ธันวาคม 2564
สุริยะ สั่งทบทวนกฎหมายโรงงาน เพิ่มโทษจำคุกพวกนอกแถว แอบลักลอบทิ้งกาก และลักลอบปล่อยน้ำเสียโดยไม่ผ่านการบำบัด
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม สั่งให้ กรอ. ทบทวนกฎหมายโรงงาน เพิ่มโทษจำคุกพวกลักลอบทิ้งกากของเสียและแอบลักลอบปล่อยน้ำเสียลงแม่น้ำลำคลองสาธารณะ
สุริยะ สั่งทบทวนกฎหมายโรงงาน เพิ่มโทษจำคุกพวกนอกแถว แอบลักลอบทิ้งกาก และลักลอบปล่อยน้ำเสียโดยไม่ผ่านการบำบัด
กรมโรงงานอุตสาหกรรม ขานรับนโยบายรัฐมนตรีอุตฯ ยันเดินหน้าดูแลประชาชนและสิ่งแวดล้อมอย่างเต็มที่ ใครแอบลักลอบทิ้ง ถือเป็นอาชญากรทางสังคมและสิ่งแวดล้อม ต้องได้รับโทษหนัก
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งให้กรมโรงงานอุตสาหกรรม (กรอ.) ทบทวนกฎหมายโรงงาน โดยให้เพิ่มโทษจำคุกพวกลักลอบทิ้งกากของเสียและแอบลักลอบปล่อยน้ำเสียลงแม่น้ำลำคลองสาธารณะ ซึ่งเดิมมีเพียงแค่โทษปรับ ทำให้ผู้กระทำความผิดกล้าที่จะเสี่ยงทำโดยไม่ยำเกรงกฎหมาย ซึ่งก่อให้เกิดความเสียหายอย่างมากต่อทั้งคน สัตว์ และสิ่งแวดล้อมทั่วบริเวณที่มีการลักลอบทิ้ง
นายวันชัย พนมชัย อธิบดีกรมโรงงานอุตสาหกรรม กล่าวว่า กรอ. ให้ความสำคัญเป็นอย่างยิ่งในการดูแลรักษาสิ่งแวดล้อม โดยเฉพาะเรื่องการลักลอบทิ้งกากของเสียและการปล่อยน้ำเสียโดยไม่ผ่านการบำบัดถือเป็นความผิดที่ร้ายแรง แต่กฎหมายกำหนดโทษปรับสถานเดียวไม่เกิน 200,000 บาท ส่งผลให้ผู้กระทำผิดไม่เกรงกลัวกฎหมาย ประกอบกับโทษปรับมีอายุความในการดำเนินคดีเพียง 1 ปี กว่าจะมีการพิสูจน์หรือหาตัวผู้กระทำผิดมาลงโทษบางครั้งก็ไม่สามารถดำเนินการได้เนื่องจากขาดอายุความ กรอ.จึงเร่งปรับปรุงกฎหมาย พ.ร.บ.โรงงาน โดยเพิ่มโทษผู้กระทำความผิด จากเดิมมีบทลงโทษเฉพาะโทษปรับไม่เกิน 200,000 บาท จะเพิ่มโทษเป็นจำคุกไม่เกิน 1 ปี หรือปรับไม่เกิน 200,000 บาท หรือทั้งจำทั้งปรับ ซึ่งคาดว่าจะมีผลบังคับใช้ปีหน้า หลังจากผ่านขั้นตอนการรับฟังความคิดเห็นจากผู้มีส่วนได้ส่วนเสีย และขั้นตอนทางกฎหมาย
นายวันชัย กล่าวต่อว่า การเพิ่มโทษจำคุก จะทำให้อายุความในการดำเนินคดียาวนานถึง 5 ปี ซึ่งเพียงพอที่จะหาตัวผู้กระทำผิดมาลงโทษ อีกทั้งยังเป็นการป้องปราม ไม่ให้เกิดการกระทำดังกล่าวขึ้นอีก ขณะนี้กำลังอยู่ในขั้นตอนการยกร่างปรับแก้ไข หลังจากนั้นก็จะรับฟังความคิดเห็นของประชาชน โดยในระหว่างที่กฎหมายเพิ่มเติมโทษจำคุกยังไม่มีผลบังคับใช้ กรอ.จะลงโทษผู้กระทำผิดโดยการเปรียบเทียบปรับในอัตราสูงสุดตามที่กฎหมายกำหนด และจะหามาตรการมากำกับควบคุมการขนกากออกนอกโรงงานอย่างเข้มงวดมากยิ่งขึ้น เช่น การบังคับให้รถขนกากต้องเชื่อมต่อระบบ GPS ของตัวรถเข้ากับระบบติดตามรถขนกากของเสียอุตสาหกรรม (E - fully Manifest) ของกรมโรงงาน การสั่งการให้โรงงานที่ทำหน้าที่รับบำบัดและโรงงานที่ขนกากออกจำนวนมาก ๆ ต่อครั้งส่งรายการการขนออกและรับเข้าโดยละเอียดย้อนหลัง 1 ปี หากพบรายใดตัวเลขการขนออกและการรับเข้าไม่สัมพันธ์กัน จะให้รายงานชี้แจงภายใน 15 วัน ถ้าไม่สามารถชี้แจงได้จะถูกสั่งดำเนินคดี และจะถูกสั่งให้ปรับปรุงขบวนการขนกากออกและรับกากเข้าให้ถูกต้องเรียบร้อย หากไม่สามารถทำได้จะถูกสั่งให้หยุดและปิดระบบ เพื่อมิให้มีการขนกากออกและมิให้มีการรับไปบำบัดอีกต่อไป
*****************************
กองกฎหมาย กรมโรงงานอุตสาหกรรม โทร. 02 430 6304